CELEX: 22012D0193
Language: et
Date: 2012-10-26 00:00:00
Title: EMP Ühiskomitee otsus nr 193/2012, 26. oktoober 2012 , millega muudetakse EMP lepingu I lisa ( „Veterinaar- ja fütosanitaarküsimused” ) ja II lisa ( „Tehnilised normid, standardid, katsetamine ja sertifitseerimine” )

24.1.2013   
            
            
               ET
            
            
               Euroopa Liidu Teataja
            
            
               L 21/41
            
         EMP ÜHISKOMITEE OTSUS
   
   nr 193/2012,
   26. oktoober 2012,
   millega muudetakse EMP lepingu I lisa („Veterinaar- ja fütosanitaarküsimused”) ja II lisa („Tehnilised normid, standardid, katsetamine ja sertifitseerimine”)
   EMP ÜHISKOMITEE,
   võttes arvesse Euroopa Majanduspiirkonna lepingut (EMP leping), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni määrus (EL) nr 277/2012, 28. märts 2012, millega muudetakse Euroopa Parlamendi ja nõukogu direktiivi 2002/32/EÜ I ja II lisa seoses dioksiinide ja polüklooritud difenüülide piirnormide ja häirekünnistega (1).
            
         
               (2)
            
            
               EMP lepingusse tuleb inkorporeerida komisjoni soovitus 2012/154/EL, 15. märts 2012, tungalteraalkaloidide esinemise seire kohta söödas ja toidus (2).
            
         
               (3)
            
            
               Käesolevas otsuses käsitletakse sööda ja toiduga seotud õigusakte. Sööta ja toitu käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes ja II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
            
         
               (4)
            
            
               Seetõttu tuleks EMP lepingu I ja II lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa II peatükki muudetakse järgmiselt:
   
               1)
            
            
               punkti 33 (Euroopa Parlamendi ja nõukogu direktiiv 2002/32/EÜ) järele lisatakse järgmine taane:
               
                           „—
                        
                        
                           
                              32012 R 0277: komisjoni määrus (EL) nr 277/2012, 28. märts 2012 (ELT L 91, 29.3.2012, lk 1).”;
                        
                     
         
               2)
            
            
               punkti 40 (Euroopa Parlamendi ja nõukogu määrus (EÜ) nr 396/2005) järele lisatakse järgmine punkt:
               
                           „40a.
                        
                        
                           
                              32012 H 0154: komisjoni soovitus 2012/154/EL, 15. märts 2012, tungalteraalkaloidide esinemise seire kohta söödas ja toidus (ELT L 77, 16.3.2012, lk 20).”
                        
                     
         Artikkel 2
   Pealkirja all „Õigusaktid, mida lepinguosalised arvesse võtavad” lisatakse punkti 13 (komisjoni soovitus 2010/161/EL) järele järgmine punkt:
   
               „14.
            
            
               
                  32012 H 0154: komisjoni soovitus 2012/154/EL, 15. märts 2012, tungalteraalkaloidide esinemise seire kohta söödas ja toidus (ELT L 77, 16.3.2012, lk 20).”
            
         Artikkel 3
   Määruse (EL) nr 277/2012 ja soovituse 2012/154/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 1. novembril 2012. aastal, tingimusel et EMP ühiskomiteele on esitatud kõik lepingu artikli 103 lõike 1 kohased teated (3).
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. oktoober 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
         
      
   
   
      (1)  ELT L 91, 29.3.2012, lk 1.
   
      (2)  ELT L 77, 16.3.2012, lk 20.
   
      (3)  Põhiseadusest tulenevaid nõudeid ei ole nimetatud.